ג'ק קטמור-סקוט

ג'ק קטמור-סקוט (באנגלית: Jack Cutmore-Scott; נולד ב-16 באפריל 1987) הוא שחקן אנגלי.

 ביוגרפיה 
ג'ק קטמור-סקוט נולד בלמבת', לונדון לזוג רואי חשבון, הוא למד שנה באקדמיה למוזיקה ואמניות הדרמה של לונדון, ושיחק בפסטיבל הפרינג' של אדינבורו.

הוא למד ספרות אנגלית, שפות ותיאטרון באוניברסיטת הרווארד.

 קריירה 
בשנת 2014 שיחק בתפקיד רופוס סאוויל בסרט "קינגסמן: השירות החשאי" בבימויו של מת'יו ווהן. בשנת 2016, הוא שיחק בתפקיד ראשי בסיטקום הטלוויזיוני "המדריך לגבר" ברשת Fox שם שיחק לצד מייגן ראת', אשתו כיום.  

בשנת 2017 שיחק את אחד החיילים בסרט המלחמה "דנקרק" בבימויו של כריסטופר נולאן. באותה שנה שיחק בתפקיד הראשי בסרט האימה האמריקאי "Bad Match" לצדה של לילי סימונס.  

בשנת 2018, קטמור-סקוט גילם את אמן האשליות, יועץ ה-FBI, קמרון בלאק, בסדרת הטלוויזיה "Deception"מבית ABC. כדי להתכונן לתפקידים אלה, הוא עבד עם הקוסמים דייוויד קוונג ופרנסיס מנוטי כדי ללמוד כיצד לבצע את הקסמים. 

בשנת 2020 גילם את קלאוס בסרטו של כריסטופר נולאן, "טנט". 

בשנים 2023–2024 שיחק קטמור-סקוט בשתי עונותיה של הסדרה "פרייז'ר" (אנ') בשירות "פרמאונט+", את פרדריק "פרדי" קריין, בנה של הדמות הראשית. זהו סיקוול לקומדיית המצבים, "פרייז'ר". 

בשנת 2024 שיחק את טריפ קולייר בסדרת הדרמה של הולו, "מוות ופרטים אחרים" (אנ') בתור אחיה של הדמות הראשית, אנה.

 חיים אישיים 
ב-16 במאי 2020, הוא נישא לשחקנית הקנדית מייגן ראת' (אנ') בביתם בהוליווד הילס (אנ'), לוס אנג'לס. היא ילדה בן בספטמבר 2021. בנם השני נולד בשנת 2023. אשתו, מגיעה ממשפחה רב-גזעית כאשר אמה היא ממוצא הודי ילידת גואה ואביה נולד בממלכה המאוחדת להורים אוסטרים-יהודים. 

 פילמוגרפיה 
 קולנוע 
שנהסרטתפקיד הערות 2014 קינגסמן: השירות החשאי רופוס סאוויל 2017 דנקרק חייל סירת הצלה #1Bad Match האריס קרולר 2020טנט קלאוס  2023 אופנהיימר לייל ג'ונסון

 טלוויזיה 
שנהסדרהתפקיד הערות 2015המתווך דניס מודסלי סרט טלוויזיה של BBC One 2016המדריך לגבר (אנ') קופר בארט תפקיד ראשי; 13 פרקים 2018Deception קמרון וג'ונתן בלאק תפקיד ראשי; 13 פרקים מגנום, בלש פרטי ניל קרופורדפרק: "The Woman Who Never Died"2020 הוואי חמש-אפס גייב דרסיק פרק: "He kohu puahiohio i ka ho'olele i ka lepo i luna" 2023–2024פרייז'ר (אנ') פרדריק "פרדי" קריין תפקיד ראשי (2 עונות); 20 פרקים 2024מוות ופרטים אחרים (אנ') טריפ קולייר 10 פרקים2025חוק וסדרשון הארפרפרק: "The Hardest Thing"2026באפי ציידת הערפדים: סאנידייל החדשהמר בורקסדרה עתידית של הולועידן התמימות (אנ')יוליוס בופורטסדרה עתידית של נטפליקס

קישורים חיצוניים

 הערות שוליים 

קטגוריה:שחקני קולנוע וטלוויזיה אנגלים
קטגוריה:בוגרי אוניברסיטת הרווארד
קטגוריה:אנגלים שנולדו ב-1987